**IEPIRKUMA LĪGUMS**

**Par ilgtermiņa auto nomu**

ID Nr. LTV/2017-11

Rīgā, 2017. gada 15. maijā

**VSIA “Latvijas Televīzija”** tās valdes locekļa p.p. Ivara Priedes personā, kurš rīkojas uz prokūras pamata, turpmāk tekstā – Nomnieks, no vienas puses, un

**SIA “Transporent”** tās valdes priekšsēdētāja Arņa Jaudzema personā, kur\_ rīkojas uz statūtu pamata, turpmāk tekstā – Iznomātājs, no otras puses, abas kopā turpmāk - Puses, atsevišķi – Puse, noslēdz sekojošu iepirkuma līgumu (turpmāk – Līgums):

1. **Vispārīgie noteikumi**
	1. Iznomātājs ir piedalījies Nomnieka rīkotajā atklātajā konkursā “Par ilgtermiņa auto nomu” (ID Nr. LTV/2017-11).
	2. Saskaņā ar Nomnieka iepirkumu komisijas 2017. gada 20. aprīļa lēmumu Iznomātājs ir, ieguvis tiesības, realizēt savu atklātajam konkursam iesniegto piedāvājumu.
2. **Līguma priekšmets**
	1. Iznomātājs piešķir tiesības un nodod turējumā un lietošanā Nomniekam par nomas maksu 20 (divdesmit) automašīnas (turpmāk – automašīnas), saskaņā ar Līguma un tā pielikumu noteikumiem.
	2. Nomnieks norēķinās ar Iznomātāju par automašīnu nomu Līgumā noteiktajos termiņos un kārtībā. Nomnieks par automašīnu nomu norēķinās ar Iznomātāju ar naudas maksājumiem un arī 16,67% (sešpadsmit un sešdesmit septiņas simtdaļas procentu) maiņas darījuma veidā, proti, piešķirot Iznomātājam, tiesības iesniegt pārraidīšanai reklāmu par Iznomātāja darbību un precēm/pakalpojumiem, kā arī par Iznomātāja rīkotajiem pasākumiem (turpmāk – Iznomātāja reklāma) Nomnieka LTV1 un LTV7 programmu reklāmas bloku brīvajās vietās. Nomnieka maiņas darījumu vienas sekundes reklāmas sākotnējās cenas ir noteiktas Līguma 4.pielikuma.
3. **Līguma summa un norēķinu kārtība**
	1. Līguma kopējā summa ir **502 723,80** **EUR** (pieci simti divi tūkstoši septiņi simti divdesmit trīs *euro* un 80 centi), bez pievienotās vērtības nodokļa (PVN), kas tiek maksāts papildussaskaņā spēkā esošo normatīvo aktu prasībām.
	2. Katrai automašīnu grupai mēneša nomas maksa un nomas maksas maksājumu grafiks ir noteikti Līguma 2.pielikumā.
	3. Nomnieks samaksā Iznomātājam Līguma pirmos automašīnu nomas maksājumus pēc ne mazāk kā 1 (viena) mēneša automašīnu lietošanas 15 (piecpadsmit) darba dienu laikā no rēķina saņemšanas dienas, kas tiek nosūtīts uz Pasūtītāja e-pastu: rekini@ltv.lv. Izrakstot rēķinu, Izpildītājs no attiecīgā rēķina kopējās summas bez PVN atskaita summu, kas atbilst Līguma 2.2.punktā noteikto maiņas darījuma procentam no attiecīgā rēķina kopējās summas bez PVN, kā arī pienācīgi to atspoguļo rēķinā.
	4. Nomnieks maksu ikmēneša automašīnu nomas maksājumus 15 (piecpadsmit) darba dienu laikā pēc attiecīgā ikmēneša rēķina saņemšanas no Iznomātāja, kas tiek nosūtīts uz Nomnieka e-pastu: rekini@ltv.lv. Izrakstot ikmēneša rēķinu, Iznomātājs no faktiskās attiecīgā rēķina kopējās summas bez PVN atskaita summu, kas atbilst Līguma 2.2.punktā noteikto maiņas darījuma procentam no attiecīgā rēķina kopējās summas bez PVN, kā arī pienācīgi to atspoguļo rēķinā.
	5. Nomas maksājumi ir fiksēti un nemainīgi visu Līguma darbības laiku, Nomnieks neveic nekādus papildus maksājumus par automašīnu nomu, t.sk. arī ja Līguma darbības laikā izrādīsies, ka Iznomātājs nomas izmaksās nav iekļāvis kādas no Līguma izpildei nepieciešamajām izmaksām vai ja mainīsies kādi ar Līguma priekšmetu saistītie nodokļu un nodevu maksājumu apmēri.
	6. Nomnieks maksājumu veic *euro* (EUR) bezskaidras naudas norēķinu veidā uz Iznomātāja rēķinā norādīto norēķinu kontu bankā, ja rēķins ir sagatavots atbilstoši Līguma 3.3. vai 3.4.punktā noteiktajam, t.i. no rēķina kopējās summas bez PVN ir atņemta reklāmas maiņas darījumu procentuālā daļa.
	7. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no Nomnieka bankas konta, saskaņā ar Nomnieka bankas izsniegtu izziņu vai konta izrakstu.
	8. Nomnieks norēķinās par sniegtajiem pakalpojumiem reklāmas maiņas darījumu ietvaros, piešķirot Iznomātājam tiesības pārraidīt Iznomātāja reklāmu Nomnieka televīzijas programmās reklāmas blokos brīvajās vietās par Līguma 2.2.punktā norādīto maiņas darījumu procentuālo daļu no kopējās Līguma summas.
	9. Nomnieks līdz katra mēneša 15. (piecpadsmitajam) datumam izraksta Iznomātājam rēķinu par iepriekšējā mēnesī izvietoto reklāmu apmēru, kas tiek izsūtīts elektroniski uz e-pasta adresi: rekini@sixt.lv, un Puses sastāda (paraksta) ieskaita aktu.
	10. Savstarpējo norēķinu salīdzināšanas akts tiek sastādīts vienu reizi kalendārā gada pēdējā dienā, kā arī beidzoties Līguma termiņam saskaņā ar 9.1.punktā noteikto.
4. **Automašīnu nodošanas un pieņemšanas kartība**
	1. Iznomātājs piegādā Nomniekam automašīnas Līguma pielikumā Nr.1 “Tehniskā specifikācija” noteiktajos termiņos. Iznomātājs piegādā automašīnas, iepriekš saskaņojot precīzu piegādes laiku ar Nomnieka pilnvaroto personu.
	2. Ar automašīnas piegādi saprot faktisko automašīnas piegādi un tās dokumentācijas (transportlīdzekļa reģistrācijas apliecības, OCTA polise, KASKO noteikumi, servisa grāmatiņa) nodošanu Nomniekam.
	3. Pieņemot automašīnas turējumā un lietošanā, Pušu pilnvarotie pārstāvji sagatavo un paraksta nodošanas - pieņemšanas aktus.
	4. Nodošanas - pieņemšanas aktos tiek norādīta katras automašīnas komplektācija, nevainojama darbība vai visi automašīnas defekti, kas ir atklājušies tā pieņemšanas laikā, kā arī Iznomātājam noteiktais šo defektu likvidēšanas termiņš un kārtība.
	5. Pieņemšanas – nodošanas akti pēc to parakstīšanas kļūst par Līguma neatņemamām sastāvdaļām.
	6. Pieņemot automašīnu un ar to saistīto dokumentāciju, Nomniekam ir Līgumā un normatīvajos aktos noteiktās tiesības.
	7. Automašīnas turējuma tiesības pāriet Nomniekam brīdī, kad automašīna tiek pieņemta, parakstot attiecīgu pieņemšanas – nodošanas aktu.
5. **Pušu tiesības un pienākumi**
	1. **Nomnieka tiesības:**
		1. pie automašīnu pieņemšanas:
			1. veikt izmēģinājuma braucienu, kā arī pārbaudīt automašīnas atbilstību visām Līguma pielikuma Nr.1. “Tehniskā specifikācija” minētajām prasībām;
			2. pārbaudīt automašīnām dokumentācijas pilnīgumu un derīgumu un tehniskās garantijas nosacījumus;
			3. atteikties pieņemt automašīnu, ja ir konstatētas tās neatbilstības Līguma prasībām vai defekti, kas traucē tās pilnvērtīgai ekspluatācijai. Ja konstatētie defekti netraucē automašīnas pilnvērtīgai ekspluatācijai un tehniski novēršami vēlāk, neradot traucējumus to pilnvērtīgai ekspluatācijai, Nomnieka pilnvarotā persona var automašīnas pieņemšanas - nodošanas aktā norādīt konstatētos defektus un noteikt termiņus to novēršanai;
			4. pieaicināt speciālistus un ekspertus;
		2. netraucēti lietot automašīnas visu Līguma darbības laiku Eiropas Savienības teritorijā, kā arī ar iepriekšēju rakstisku Iznomātāja pilnvaru citās valstīs;
		3. uz ieņēmumiem, kas gūti no automašīnu darbības, kā arī ikvienu jaunu mantu, kuru Nomnieks iegūst no automašīnu nomas saņemtajiem ieņēmumiem;
		4. modificēt un uzlabot automašīnas komplektāciju un vērtību, veicot pārveidojumus, iepriekš tos saskaņojot ar Iznomātāju un iegūstot par to viņa rakstisku piekrišanu (izņemot Nomnieka veiktajiem uzlabojumiem, kas saglabā automašīnu vai pasargā to no pilnīgas vai daļējas iznīcināšanas, ja nav bijis iespējams saskaņot šādus uzlabojumus ar Iznomātāju);
		5. veikt automašīnu virsbūves aplīmēšanu, iepriekš tos saskaņojot ar Iznomātāju un iegūstot par to viņa rakstisku piekrišanu, kurā Puses jau savlaicīgi vienojas par aplīmētās virsbūves tīrīšanu un izmaksu segšanu;
		6. pieprasīt automašīnu no jebkura nelikumīga valdījuma un aizsargāt savu turējumu, prasīt likvidēt automašīnas darbības traucējumus un prasīt atlīdzināt zaudējumus, ko automašīnai ir nodarījušas trešās personas;
		7. uz Līguma pielikumā Nr.1 “Tehniskā specifikācija” noteikto automašīnu tehniskajām apkopēm, remontiem un garantiju;
		8. ja Līguma darbības laikā kādai no automašīnām radīsies nepieciešamība palielināt plānoto (apmaksāto) maksimālo nobraukumu, Nomniekam ir tiesības uz vienreizēju nobraukuma palielinājumu par 15 000 km, katrai no automašīnām. Šādā gadījumā Puses atsevišķi rakstiski vienojas par šāda palielinājuma izmaksām, bet tās nedrīkst pārsniegt 5% (piecus procentus) no attiecīgās automašīnas kopējās ikmēneša nomas maksas.
	2. **Nomnieka pienākumi:**
		1. pieņemt un lietot automašīnu saudzīgi un atbilstoši automašīnas tehniskajā dokumentācijā noteiktajiem mērķiem, rūpīgi ievērot ražotāja, pārdevēja, Iznomātāja prasības attiecībā uz tehnisko apkopi, darbību un lietošanu, kā arī apdrošināšanas polišu noteikumus;
		2. vērsties pie Iznomātāja vai viņa noteiktā tehniskās apkopes stacijā specifikācijā norādītajā termiņā (pēc attiecīga nobraukuma vai termiņā saskaņā ar tehnisko apkopju intervālu, kurš noteikts specifikācijā), lai veiktu tehniskās apkopes;
		3. savlaicīgi veikt nomas maksājumus saskaņā ar Līgumam pievienoto maksājumu grafiku un no Iznomātāja saņemtajiem rēķiniem;
		4. segt neparedzētos izdevumus, kas rodas automašīnas turējuma un lietošanas laikā, kā arī visus kārtējos maksājumus, kuri ir saistīti ar automašīnas turējumu un lietošanu un kuri nav ietverti Līguma nomas maksājumos:
			1. soda naudas sakarā ar automašīnas vadītāja izdarītu normatīvā akta pārkāpumu,
			2. izdevumus, kas rodas, Nomniekam uzstādot jebkurus piederumus automašīnā un tos uzturot, ja tie nav noteikti Līgumā;
		5. segt kārtējos maksājumus, kas ir saistīti ar automašīnas turējumu un lietošanu:
			* 1. izdevumus automašīnas iekšējai un ārējai tīrīšanai (mazgāšanai),
				2. izdevumus automašīnas degvielas iegādei,
				3. izdevumus automašīnas logu un lukturu mazgāšanas šķidrumu iegādei,
				4. izdevumus par automašīnas stāvvietas vai garāžas īri,
				5. visus citus izdevumus, kurus Puses nav noteikušas Līgumā,
				6. visus izdevumus, kurus Nomnieks veicis bez saskaņošanas ar Iznomātāju;
		6. nomas Līguma darbības laikā saudzīgi saglabāt ar automašīnas lietošanu saistīto dokumentāciju, ko Nomnieks ir saņēmis kopā ar automašīnu;
		7. nekavējoties (bet ne vēlāk kā 24 stundu laikā) paziņot Iznomātājam, ja:
			1. automašīna ir pazudusi, bojāta, daļēji vai, pilnīgi iznīcināta;
			2. iegūta informācija par automašīnas iznīcināšanas, zaudēšanas vai bojāšanas draudiem;
			3. pazudusi vai bojāta automašīnas dokumentācija;
		8. nomas termiņa beigās vai Līgumam beidzoties pirms termiņa, Nomniekam jāatdod automašīna Iznomātājam tādā komplektācijā, kādā to sākotnēji saņēma Nomnieks, ņemot vērā dabisko nolietojumu un Līgumā atrunātos novērtēšanas kritērijus;
		9. iepazīstināt ar Līgumu un tajā minētajiem dokumentiem ieinteresētās personas saskaņā ar normatīvo aktu prasībām.
	3. **Iznomātāja tiesības:**
		1. pārbaudīt un pārskatīt automašīnas stāvokli tieši vai ar rakstiski pilnvarotu personu starpniecību, iepriekš saskaņojot ar Nomnieku;
		2. pārbaudīt ar Līgumu saistītos dokumentus un, saskaņojot ar Nomnieku, ievākt informāciju attiecībā uz nomātās automašīnas tehnisko stāvokli un lietošanu;
		3. atprasīt automašīnu no prettiesiska valdījuma, prasīt likvidēt apstākļus, kas traucē automašīnas darbību, un pieprasīt zaudējumu atlīdzību par citu personu, arī Nomnieka, radītiem automašīnas bojājumiem;
		4. nomas termiņa beigās vai pēc Līguma izbeigšanas Iznomātājs ir tiesīgs prasīt bez maksas nodot tiesības uz tiem uzlabojumiem, kas ir izdarīti automašīnai, kurus nav iespējams noņemt bez automašīnas bojāšanas, vai kuri nav iepriekš rakstiski saskaņoti ar Iznomātāju;
		5. saņemt atpakaļ automašīnu nomas termiņa beigās vai pēc Līguma izbeigšanas.
	4. **Iznomātāja pienākumi:**
		1. sagatavot un organizēt automašīnas nodošanu Nomnieka turējumā un lietošanā, ievērojot Līgumā paredzētos nosacījumus un kārtību;
		2. nodrošināt Nomnieku ar tādām automašīnām, kas atbilst Līguma pielikuma Nr.1 “Tehniskā specifikācija” noteiktajām prasībām;
		3. nodot Nomniekam automašīnas Līgumā noteiktā termiņā un kārtībā un nodrošināt automašīnu lietošanu visā Līguma darbības laikā;
		4. savlaicīgi atjaunot un izsniegt Nomniekam attiecīgus dokumentus (tajā skaitā aktus, pilnvaras, apdrošināšanas polišu kopijas un izziņas), kas ir nepieciešami, lietojot automašīnu Līguma darbības laikā kā Latvijā, tā arī ārvalstīs;
		5. veikt nepieciešamās darbības, kas saistītas ar apdrošināšanas gadījumu, pārstāvēt Nomnieku visās zaudējumu atlīdzināšanas institūcijās un nodrošināt nepieciešamos automašīnas remontdarbus pēc apdrošināšanas gadījuma iestāšanās;
		6. Līguma darbības laikā apmaksāt normatīvajos aktos noteiktos nodokļus un nodevas, kā arī automašīnas tehniskās apskates un reģistrācijas Ceļu satiksmes drošības direkcijā;
		7. segt izmaksas, kas ir saistīti ar apdrošināšanas polišu, un pilnvaru iegūšanu un izsniegt Nomniekam automašīnas obligātās sauszemes transportlīdzekļu īpašnieku civiltiesiskās atbildības apdrošināšanas (OCTA) polisi un KASKO apdrošināšanas noteikumus;
		8. izsniegt Nomniekam sauszemes automašīnas īpašnieku civiltiesiskās atbildības apdrošināšanas polisi izmantošanai Eiropas Savienībā;
		9. nodrošināt automašīnas apdrošināšanu (KASKO) ar polises darbības teritoriju Eiropas Savienībā;
		10. segt izmaksas un veikt apdrošināšanas gadījumu administrēšanu;
		11. segt tehnisko apkopju izdevumus un segt izdevumus, kas ir nepieciešami, lai nopirktu un apmainītu automašīnas detaļas, mezglus, materiālus, ja tiem par iemeslu nav apdrošināšanas gadījums, kā arī izdevumus par Līgumā minētajiem pakalpojumiem;
		12. Līguma darbības laikā segt izmaksas par automašīnu tehnisko apskašu veikšanu Ceļu satiksmes drošības direkcijā, tajā skaitā segt izmaksas par transportlīdzekļa ekspluatācijas nodokli, kā arī informēt par automašīnas tehnisko apskašu veikšanas termiņiem vismaz 5 (piecu) darba dienas pirms automašīnas tehniskās apskates termiņa beigām;
		13. segt izmaksas un nodrošināt regulāru automašīnu tehnisko apkopju veikšanu, vienojoties ar tehniskās apkopes staciju par apkopes laiku, kurš būtu izdevīgs Nomniekam, un apdrošināšanas gadījumu vai tehnisko kļūmju gadījumā organizēt automašīnas remontdarbus, balstoties uz ražotāja noteikumiem;
		14. segt izmaksas un nodrošināt Eiropas Savienības normatīvo aktu prasībām atbilstošu riepu maiņu un balansēšanu divreiz gadā saskaņā ar Ceļu satiksmes noteikumiem un nesezonas riepu uzglabāšanu, kā arī riepu iegādi nodilušo riepu vietā;
		15. sniegt telefoniski instrukcijas Nomniekam, par to kā jārīkojas konkrētajā ceļu satiksmes negadījuma gadījumā, un, ja nepieciešams, doties uz notikuma vietu, kā arī organizēt un segt izmaksas par automašīnas transportēšanu no negadījuma vietas (apdrošināšanas gadījumā) uz vietu, kurā tiks veikti automašīnas remontdarbi.
		16. Ja automašīnu nomas laikā kāda no automašīnām jebkādu iemeslu dēļ ir jāremontē ilgāk par 14 (četrpadsmit) dienām, Iznomātājam uz laiku, kas pārsniedz minēto 14 (četrpadsmit) dienu termiņu, ir jānodrošina Nomnieks ar līdzvērtīgu automašīnu, vai arī, ja Iznomātājs to nespēj, Nomnieks nemaksā nomas maksu par attiecīgu automašīnu par tās remonta laika periodu, kas pārsniedz 14 (četrpadsmit) dienas.
6. **Apliecinājumi**
	1. Automašīnas pieder Iznomātājam uz īpašuma tiesību pamata, vai atrodas tā likumīgā turējumā (valdījumā), t.sk., bet ne tikai, pamatojoties uz finanšu vai operatīvā līzinga līgumu, ar tiesībām automobili tālāk nodot nomā vai lietošanā trešajām personām uz termiņu, kas atbilsts Līguma pielikumā Nr.1 “Tehniskajā specifikācija” norādītajam termiņam.
	2. Automašīnas atsavināšanas gadījumā Iznomātājam ir pienākums:
		1. noteikt kā obligātu nosacījumu ieguvējam nomas Līguma turpināšanu un pilnīgu ievērošanu no ieguvēja Puses, kā arī šīs prasības neievērošanas gadījumā pēc Nomnieka izvēles segt visus Nomnieka izdevumus vai nodrošināt Nomnieku ar līdzvērtīgu automašīnu;
		2. vienas darba dienas laikā informēt Nomnieku par nodomu atsavināt automašīnu un par atsavināšanas faktu, kā arī neinformēšanas gadījumā segt Nomnieka tādejādi radušos izdevumus;
		3. Pusēm ir likumīgas tiesības, pilnvaras un rīcībspēja atbilstoši Latvijas Republikas likumiem un citiem normatīvajiem aktiem pildīt saskaņā ar Līgumu uzņemtās saistības.
	3. Puses atzīst, ka Līguma saistības ir tiešas, bez ierunām izpildāmas un būtiskas līdz Līguma darbības izbeigšanai vai izbeigšanai pirms termiņa.
	4. Puse pilnīgi un bez ierunām ir atbildīga par visu otrai Pusei iesniedzamo dokumentu, rēķinu un citu materiālu vai informācijas pareizību un patiesumu. Pusei jāatlīdzina otrai Pusei pēdējās ciestie zaudējumi, kas ir radušies pirmās Puses apzināti nepatiesas sniegtas informācijas vai apzinātas patiesās informācijas slēpšanas gadījumā.
	5. Visi līgumi un vienošanās, kurus Nomnieks ir slēdzis ar trešajām personām, līdz Līguma termiņa beigām, un attiecībā uz automašīnu nodošanu, piemēram, par automašīnas pārdošanu, ieķīlāšanu, dāvināšanu, mainīšanu, vai tā nodošanu apakšnomā bez saskaņošanas ar Iznomātāju, vai automašīnas apgrūtināšana ar ierobežotām mantiskajām tiesībām vai citām prasībām trešās personas labā ir pretrunā ar Līgumu un līdz ar to nav spēkā.
7. **Automašīnu atgriešana**
	1. Automašīnas, ko Nomnieks atdod Iznomātājam, jābūt ar ražotāja komplektāciju un jāietver viss aprīkojums, kas automašīnām ir bijis uzstādīts.
	2. Pirms automašīnu nodošanas Iznomātājam, Nomnieks ir atbildīgs par to, lai tiktu noņemti visi automašīnas komplektācijas un vērtības pārveidojumi un uzlabojumi (piederumi), kurus Nomnieks veicis tā lietošanas laikā, ja tas nebojā automašīnas tehnisko stāvokli un komplektāciju.
	3. Ja automašīnām Līguma termiņa laikā tiks veikta virsbūves aplīmēšana, tad pie nodošanas Puses apņemas vienoties par aplīmētās virsbūves tīrīšanu un izmaksu segšanu.
	4. Atdošanas gala termiņā Nomnieks nodod automašīnas Iznomātājam viņa norādītā vietā un laikā Rīgas teritorijā.
	5. Iznomātājam ir pienākums 60 (sešdesmit) dienas pirms automašīnas gala termiņa 5 (piecu) dienu laikā veikt automašīnu defektēšanu, sastādot tāmi par defektu novēršanas izmaksām, ja tādas radušās automašīnas lietošanas laikā. Nomnieks patur sev tiesības novērst defektus alternatīvā servisā par zemākām izmaksām vai tās apstrīdēt.
	6. Puses vienojas, ka defektēšanas tāme tiks sastādīta pēc kritērijiem, kas noteikti Līguma 3.pielikumā “Norādījumi par automobiļu dabiskā nolietojuma un bojājumu, kas nav radušies dabiskā nolietojuma rezultātā, noteikšanu”, kuros tiek noteikts,kas tiek uzskatīts par dabisku nolietojumu un kas par bojājumu.
	7. Automašīnas nodošanas laikā tiek noformēts akts, kas apliecina automašīnas nodošanu Iznomātājam, un no tā parakstīšanas brīža tiesības uz automašīnām, kā arī ar automašīnām saistītais risks pāriet Iznomātājam. Parakstot aktu, Puses apstiprina, ka automašīnas tehniskais stāvoklis atbilst Līguma nosacījumiem un izslēdz jebkuras iespējamās prasības attiecībā uz automašīnas komplektācijas, lietošanas spējas vai pareizas darbības trūkumiem. Akts ir Līguma neatņemama sastāvdaļa.
8. **Pušu atbildība**
	1. Ja Nomnieks nepamatoti neievēro Līgumā noteiktos nomas maksas samaksas termiņus, tad Iznomātājam ir tiesības pieprasīt, lai Nomnieks maksā Iznomātājam nokavējuma procentus no kavētā maksājuma, aprēķinot nokavējuma procentus pēc likumiskās gada procentu likmes apmēra, kas noteikta saskaņā ar Civillikuma 1765. panta otro daļu, proporcionāli kavējuma dienu skaitam.
	2. Ja Iznomātājs nepiegādā kādu nomas automašīnu Līgumā noteiktajā termiņā un kārtībā, Nomniekam ir tiesības pieprasīt, lai Iznomātājs maksā Nomniekam līgumsodu 0,5% apmērā no attiecīgajā termiņā nepiegādātās automašīnas mēneša nomas maksas par katru kavējuma dienu, bet ne vairāk kā 10% no kopējās Līguma summas. Nomnieks ir tiesīgs vienpusēji ieturēt Iznomātāja maksājamo līgumsodu no līgumā noteiktajiem Nomnieka maksājumiem vai arī Iznomātājam līgumsods ir jāsamaksā 10 (desmit) darbadienu laikā no attiecīgā Nomnieka rēķina saņemšanas dienas. Vienlaicīgi, Iznomātājam uz kavējuma laiku ir pienākums nodrošināt Nomnieku ar pagaidu automašīnu, kura ir pirms tās piegādes jāsaskaņo ar Nomnieka pilnvaroto personu.
	3. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
	4. Līgumsodu vai nokavējumu procentu samaksa neatbrīvo Puses no pārējo iepirkumu līguma saistību izpildes un zaudējumu atlīdzināšanas pienākuma.
	5. Iznomātājs ir atbildīgs par visām trešo personu prasībām, tiesu izdevumiem, zaudējumiem, bojājumiem un kavējumiem Līguma sakarā, kas tieši vai netieši rodas Iznomātāja rīcības (darbības vai bezdarbības) rezultātā.
	6. Iznomātājs ir atbildīgs par savu reklāmu satura atbilstību Latvijas Republikas normatīvo aktu noteikumiem.
	7. Iznomātājs ir atbildīgs par Iznomātāja reklāmās izmantoto darbu autoru un izpildītāju atlīdzības samaksu, tai skaitā par darbu publisku pārraidīšanu, atbilstoši spēkā esošo normatīvo aktu prasībām.
9. **Iznomātāja reklāmas iesniegšana un pārraidīšana**
	1. Nomnieks pārraida Iznomātāja reklāmu LTV1 un LTV7 programmā reklāmas bloku brīvajās vietās, Līguma 2.2.punktā noteiktās ieskaita darījuma procenta summas apmērā, kas var tikt uzkrāts un iztērēts Līguma darbības laikā pēc Iznomātāja ieskata.
	2. Cena par Iznomātāja reklāmas pārraidīšanu tiek noteikta atbilstoši katra gada Nomnieka apstiprinātajiem reklāmas pārraidīšanas izcenojumiem, kas spēkā reklāmas pārraidīšanas brīdi, tai skaitā Līguma 4.pielikumā noteiktajām Nomnieka maiņas darījumu vienas sekundes reklāmas cenām 2017. gadam. Par katra nākamā gada reklāmas pārraidīšanas izcenojumiem Nomnieks informē Iznomātāju līdz iepriekšējā gada beigām. Nomnieka apstiprinātie reklāmas pārraidīšanas izcenojumi ir saistoši Iznomātājam šī Līguma ietvaros.
	3. Reklāmas raidīšanas akta sastādīšanas kārtība:
		1. pirms Iznomātāja reklāmas pārraides uzsākšanas Iznomātāja pilnvarotā persona informē Nomnieka pilnvaroto personu par plānoto summu mēnesī, par kuru tiks izvietota Iznomātāja reklāma. Nomnieks veic plānošanu un sastāda reklāmu raidīšanas aktu, norādot Iznomātāja reklāmas pārraides vietas, nosaukumus un hronometrāžu, kurus paraksta Iznomātāja pilnvarotā persona. Reklāmu raidīšanas aktā norādītas Iznomātāja reklāmu pārraides vietas, laiks, nosaukumi, hronometrāža un cena.
		2. Reklāmu raidīšanas akti tiek sastādīti atsevišķi katram kalendārajam mēnesim un pēc parakstīšanas kļūst par Līguma neatņemamu sastāvdaļu.
		3. Iznomātājs iesniedz Nomniekam Iznomātāja reklāmas raidīšanas akta oriģinālu ar Iznomātāja pilnvarotās personas parakstu, ne vēlāk kā 2 (divas) darba dienas pirms Iznomātāja reklāmas pārraides attiecīgajā mēnesī, bet ne vēlāk, kā līdz otrās darba dienas pulksten 12:00.
	4. Nomniekam ir tiesības Iznomātāja reklāmu nepārraidīt:
		1. ja savlaicīgi nav iesniegts Iznomātāja reklāmas raidīšanas akts;
		2. ja Iznomātāja reklāmas uz Nomnieka servera ir izvietota novēloti;
		3. ja Iznomātāja reklāma neatbilst Latvijas Republikas normatīvo aktu vai Līguma noteikumiem.
	5. Reklāmas izvietošanas kārtība:
		1. reklāmas materiālus Iznomātājam ir jāizvieto uz Nomnieka servera ftp://159.148.191.20, 2 (divas) darba dienas pirms reklāmas pārraidīšanas, bet ne vēlāk kā līdz otrās darba dienas pulksten 12:00.
		2. par reklāmas materiāla izvietošanu uz minētā servera Iznomātājam jāinformē Nomnieka reklāmas realizācijas koordinators Iveta Stabulniece, rakstot uz e-pastu iveta.stabulniece@ltv.lv.
		3. Iznomātājs nodrošina, ka iesniegtais reklāmas materiāls (videoklips) atbilst Nomnieka tehniskajiem noteikumiem, kas ir noteikti Līguma 4.pielikumā. Neatbilstošus videoklipus Nomnieks ir tiesīgs nepārraidīt.
	6. Izmaiņu veikšanas kārtība:
		1. Nomniekam ir tiesības sakarā ar neparedzētām izmaiņām Nomnieka programmās izmainīt kādas Iznomātāja reklāmas raidīšanas laiku, iespēju robežās informējot par to Iznomātāja pilnvaroto personu un Pušu pilnvarotajiem pārstāvjiem vienojoties par citu pārraides laiku. Šādos gadījumos Nomnieka Pārdošanas daļas plānotājs ir tiesīgs veikt operatīvas izmaiņas Iznomātāja reklāmas raidīšanas aktā;
		2. izmaiņas Iznomātāja reklāmu raidīšanas aktā Iznomātāja pilnvarotajai personai ir pienākums apstiprināt ar savu parakstu 10 (desmit) darbadienu laikā pēc neparedzēto izmaiņu veikšanas un Iznomātāja reklāmas pārraidīšanas;
		3. visas izmaiņas, gan Iznomātāja reklāmas izvietošanas grafikos, gan Iznomātāja reklāmas klipu maiņas, piesakāmas rakstveidā nosūtīt (pa e-pastu; faksu 67200084), apliecinot tās ar Iznomātāja pilnvarotās personas parakstu. Nomnieks nenes atbildību par neveiktajām izmaiņām, kuras Iznomātājs pieprasījis pretēji šajā punktā noteiktajai kārtībai.
	7. Iznomātājam ir tiesības izteikt rakstiskas pretenzijas par Nomnieka reklāmas pārraides neatbilstību Līguma noteikumiem 1 (viena) mēneša laikā no Iznomātāja reklāmas pārraides dienas. Ja minētajā termiņā rakstiska pretenzija nav pieteikta, Puses uzskata, ka Iznomātāja reklāma bijusi pārraidīta atbilstoši Līguma noteikumiem.
10. **Konfidencialitāte**
	1. Puses nedrīkst izpaust informāciju par otru Pusi, trešajām personām un Līgumu, izņemot publiski pieejamu informāciju, bez otras Puses rakstiskas atļaujas, izņemot normatīvajos aktos (Publisko iepirkumu likums, Informācijas atklātības likums) noteiktajos gadījumos.
	2. Līguma noteiktais informācijas neizpaužamības pienākums ir spēkā neierobežotu laiku un paliek spēkā arī tad, ja Puse vienpusēji atkāpjas no Līguma vai ja Līgums izbeidzas citādi.
11. **Nepārvarama vara**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
	3. Ja minēto apstākļu dēļ, Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par nepārvaramu varu netiek uzskatīti automašīnu defekti un ekspluatācijas traucējumi, vai citi ar Līguma priekšmetu saistīti iemesli (ja vien minētās problēmas tieši neizriet no nepārvaramās varas), darba strīdi vai streiki.
12. **Līguma grozīšanas kārtība un kārtība, kādā pieļaujama atkāpšanās no līguma**
	1. Līgums stājas spēkā tā parakstīšanas dienā. Automašīnu nomas termiņi noteikti Līguma pielikumā Nr.1 “Tehniskā specifikācija”.
	2. Automašīnu piegādes vieta ir Zaķusalas krastmala 33, Rīga, LV – 1509.

12.3. Nomniekam ir tiesības:

12.3.1 neatlīdzinot Iznomātājam nekādus zaudējumus, sākot ar 2018.gada 1.martu un līdz pirmajai Līguma ietvaros paredzamajai automašīnu atgriešanas dienai (atkarībā no pirmo nomas automašīnu piegādes datuma), vienpusēji izbeigt Līgumu pirms termiņa, iesniedzot Iznomātājam attiecīgu rakstisku paziņojumu vismaz 5 (piecas) darba dienas iepriekš, ja Nomnieks vairāk par 14 (četrpadsmit dienām) netiek nodrošināts ar vismaz 14 (četrpadsmit) Līguma prasībām atbilstošām automašīnām, neatkarīgi no automašīnu nepieejamības iemesla (atrašanās remonta, neatgriezenisks bojāeja, zādzība vai citu iemeslu dēļ nederīgums, vai nepieejamības ekspluatācijai). Citos gadījumos Līgums vienmēr var tikt izbeigts Pusēm rakstiski vienojoties.

12.3.2. neatlīdzinot Iznomātājam nekādus zaudējumus, sākot ar 13. (trīspadsmito) mēnesi, skaitot no Līguma noslēgšanas dienas, atteikties no nomas un atgriezt Iznomātājam ne vairāk par 2 (divām) nomas automašīnām, bet ne vairāk kā pa 1 (vienai) nomas automašīnai no katras nomas grupas. Šādā gadījumā Nomniekam ir jāsedz tikai šādi izdevumi:

12.3.2.1. ikgadējais transportlīdzekļu ekspluatācijas nodoklis un tehniskās apskates izdevumi, par tekošo gadu;

12.3.2.2. Nomnieka nesamaksātās soda naudas un citi administratīvie maksājumi, par kuriem Iznomātājs saņēmis informāciju pēc Līguma izbeigšanas un kas ir radušies Nomnieka dēļ.

* 1. Iznomātājs ir tiesīgs izbeigt Līguma darbību pirms termiņa, ja:
		1. Nomnieks nav samaksājis vai nav pilnīgi samaksājis nomas maksājumu, un nav dzēsis šo parādu 1 (viena) mēneša laikā pēc maksājuma termiņa iestāšanās un brīdinājuma saņemšanas vēstules;
		2. Nomnieks iesaistās automašīnu aizliegtā nodošanas darījumā vai tās apgrūtina ar neatļautām mantiskajām tiesībām, nodod automašīnas apakšnomā Līguma darbības laikā bez Iznomātāja rakstiskas atļaujas;
		3. Nomnieks būtiski pārkāpj pārdevēja, ražotāja vai Iznomātāja noteiktos tehniskās apkopes, ekspluatācijas un lietošanas noteikumus.
	2. Iznomātājs rakstiski paziņo nomniekam par šī Līguma spēkā esamības izbeigšanu pamatojoties uz Līgumā 12.4.punktā minētajiem iemesliem vismaz 1 (vienu) mēnesiiepriekš, norādot automašīnu nodošanas vietu, laiku un savu pilnvaroto pārstāvi automašīnu pieņemšanai.
	3. Ja Iznomātājs saskaņā ar Līgumu 12.4.1.punktu, ir iesniedzis Nomniekam rakstisku paziņojumu, par Līguma darbības vienpusēju izbeigšanu pirms termiņa, Nomnieks ir tiesīgs samaksāt nomas maksājumu parādu 10 (desmit) dienu laikā pēc šāda Iznomātāja paziņojuma saņemšanas. Ja nomnieks samaksā attiecīgās summas noteiktajā termiņā un atbilstošā veidā, Iznomātājs turpina šī Līguma darbību atbilstoši tā sākotnējiem nosacījumiem.
	4. Līguma darbība beidzas, ja:
		1. izpildītas tajā noteiktās saistības;
		2. tas tiek izbeigts pirms termiņa;
		3. ja automašīna ir nozagta, nolaupīta, eksplodējusi, iznīcināta vai kļuvusi nederīga lietošanai, un minētos faktus apstiprina apdrošinātāja lēmums par apdrošināšanas atlīdzības izmaksu vai atlīdzības izmaksas atteikumu, un Iznomātājs nespēj nodrošināt Nomnieku ar citu Līguma prasībām atbilstošu transportlīdzekli, lietošanai nederīgās automašīnas vietā. Šādā gadījumā Līgums tiek izbeigts tā daļā par attiecīgo automašīnu, no nākamās dienas pēc tam, kad attiecīgā automašīna ir kļuvusi lietošanai nederīga;
		4. citos šajā Līgumā noteiktajos gadījumos.
	5. Ja Līgums tiek izpildīts pilnā apjomā, un visā paredzētajā nomas periodā Nomniekam ir pirmpirkuma tiesības uz nomas automašīnām. Ja Nomnieks izvēlās izmantot savu pirmpirkuma tiesību uz visām vai daļu no nomas automašīnām, Puses par šādu atpirkšanu vienojas atsevišķi.
	6. Līgums stājas spēkā ar tā abpusējās parakstīšanas dienu. Iznomātājam ir tiesības izmantot Līgumā noteikto reklāmas materiālu izvietošanas tiesību un līdz pēdējās nomas automašīnas atgriešanas dienai.
	7. Ja līdz Līguma 12.9.punktā noteiktā termiņa beigām Iznomātājs nav izmantojis tiesības iesniegt reklāmu par visu tām faktiski pieejamo (uzkrāto) maiņas darījumu apjomu, Puses ar šo vienojas, ka Līguma izpratnē tiek uzskatīts, ka Iznomātājs, neskatoties uz faktiski izmantoto apmēru, ir izmantojis Līgumā noteiktās tiesības iesniegt reklāmu un Līgums tiek uzskatīts par izpildītu, kā arī Nomnieks izraksta rēķinu Iznomātājam par Līguma izpildi neizmantotās reklāmas apjomu, un Puses sastāda un apstiprina ieskaita aktu.
1. **Nobeiguma noteikumi**
	1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
	2. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.
	3. Izmaiņas Līgumā vai papildinājumi stājas spēkā un kļūst par neatņemamu un būtisku sastāvdaļu tikai tad, ja par to ir panākta rakstiska vienošanās.
	4. Iznomātājs drīkst veikt aunu apakšuzņēmēju piesaistīšanu tikai atbilstoši Publisko iepirkumu likuma 62. panta noteikumiem.
	5. Nomnieka pilnvarotā persona ir Autotransporta nodaļas vadītājs Pauls Juhansons (tālr.+371 67200360; mob.+371 29266670; e-pasts: pauls.juhansons@ltv.lv). Nomnieka pilnvarotā persona ir tiesīga pārstāvēt Nomnieku līguma izpildē, parakstīt automašīnu nodošanas-pieņemšanas aktus un risināt visus citus ar automašīnu ekspluatāciju saistītos jautājumus.
	6. Jautājumos par reklāmas plānošanu Nomnieku pārstāv: Pārdošanas daļas reklāmas bloku plānotāju Žaklīnu Binduli (tālr.+371 67200032, e-pasts: zaklina.bindule@ltv.lv). Reklāmas raidīšanas aktus ir pilnvarota parakstīt Nomnieka Pārdošanas direktore Nora Zeibote (tālr.+371 67200883, e-pasts: nora.zeibote@ltv.lv).
	7. Iznomātāja pilnvarotā persona Līguma izpildē ir korporatīvo klientu vadītāja Juta Vovere (tālr.+371 67525254; mob.+371 29435168; e-pasts: juta.vovere@sixt.lv).
	8. Puses nevar nodot Līguma saistību izpildi trešajai personai bez otras Puses iepriekšējas rakstiskas piekrišanas.
	9. Puses uzrāda otrai Pusei visus dokumentus, kas attiecas uz Līguma izpildi, 3 (trīs) darba dienu laikā pēc otras Puses pieprasījuma.
	10. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu un/vai adreses izmaiņām, vai Līguma 13.8., 13.9. vai 13.10.punktā noteikto Pušu pilnvaroto personu nomaiņu, Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
	11. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam.
	12. Līgums un tā pielikums, kas ir Līguma neatņemama sastāvdaļa, ir sastādīti divos eksemplāros latviešu valodā, katrs kopā ar pielikumu uz 34 (trīsdesmit četrām) lapām, un izsniegts pa vienam eksemplāram katrai Pusei.
2. **Pušu rekvizīti un paraksti**

|  |  |
| --- | --- |
| Nomnieks:**VSIA “Latvijas Televīzija”**Reģ. Nr. 40003080597 Zaķusalas krastmala 33, Rīga, LV- 1050 Norēķinu konts: LV54HABA0001408045529 Banka: AS “Swedbank”Bankas kods: HABALV22\_\_\_\_\_\_\_\_\_\_\_\_\_\_\_\_\_\_ Ivars PriedeValdes loceklis p.p. | Iznomātājs:**SIA “Tranporent”**Reģ. Nr. 40003722171Kārļa Ulmaņa gatve 75, Rīga, LV-1046Norēķinu konts: LV45UNLA0050011927258Banka: AS “SEB Banka”Bankas kods: UNLALV2X\_\_\_\_\_\_\_\_\_\_\_\_\_\_\_\_\_\_\_\_\_\_Arnis JaudzemsValdes priekšsēdētājs |